o
Olen iloinen, että saan olla täällä Suomessa.
Tämä ei ole ensimmäinen kerta.
5 vuoden aikana olen käynyt täällä 3 tai 4 kertaa edustamassa -
Evangelism Explosion- eli Evankeliumi elämäntapana -järjestöä
Haluan aluksi esittää kysymyksen.
Mikä on suurin siunaus, jonka Jumala on antanut sinulle?
Suurin siunaus, jonka itse olen saanut Jumalalta, on ikuinen elämä.
Miksi Hän antoi sen minulle?
Yksi syy on varmasti se, että kertoisin siitä muille ihmisille.
EE:n eräs tavoite on evankeliumin jakaminen, -
ilosanoman levittäminen ihmisten keskuudessa.
Haluaisin esitellä pari henkilöä, -
jotka ovat tulleet keskustelemaan kanssani EE:stä.
Vasemmalla puolella on John Sorensen.
Hän johtaa kansainvälistä Evangelism Explosion -järjestöä.
Järjestö todellakin on maailmanlaajuinen.
Järjestö toimii USA:n lisäksi mm. Suomessa, Mongoliassa, Romaniassa.
Jumala käyttää tätä toimintamuotoa melkein joka maassa.
John Sorensen on kansainvälisen järjestön johtaja.
Hänen vieressään istuu George Verzea.
Hän johtaa järjestömme toimintaa Euroopassa.
John, voisitko aloittaa kertomalla, mikä EE on.
Rinnassasi on merkki, jossa on kaksi kysymysmerkkiä.
Tiedän, että haluat kertoa...
Muuten, olen EE:n hallituksen jäsen USA:ssa.
Olen käynyt monissa EE-seurakunnissa ympäri maailman, -
esim. Romaniassa, Mongoliassa, Kiinassa ja tietenkin Suomessa.
John, voisitko selittää, mikä on EE?
-Pastori D. James Kennedy perusti EE:n Ft. Lauderdalessa Floridassa -
vuonna 1962. Hän oli tullut pastoriksi vuotta aiemmin.
Hän saarnasi innokkaasti, -
mutta seurakunnan hurja jäsenmäärä laski 50:stä 17:ään.
Voitte kuvitella, että hän oli melko pettynyt.
Hän oli antaa periksi ajatellen, ettei tämä ole hänen kutsumuksensa.
Hänet kuitenkin kutsuttiin saarnaamaan herätyksestä Georgiaan.
Hän meni kutsujan, pienen maalaisseurakunnan pastorin luo.
Siellä pidettiin herätyskokouksia.
Hän sanoi kuulleensa sen, mitä pelkäsi kaikkein eniten: -
"Menemme joka päivä evankelioimaan ihmisten joukkoon.
Olen säästänyt sinulle kaikkein vaikeimmat tapaukset."
Pastori rukoili koko yön, ettei seuraavaa aamua tulisi.
Hän pelkäsi evankeliumin kertomista ihmisille.
Seuraavana päivänä he lähtivät.
Pian maalaispastori tajusi, että Jim ei osannut evankelioida, -
joten hän otti ohjakset käsiinsä ja johti ihmisiä Jeesuksen luo.
Kun viikko oli kulunut, Jim Kennedy oli vakuuttunut siitä, -
että tämä oli oikea tapa johtaa ihmisiä uskoon.
Hän alkoi unelmoida siitä -
että ihan tavalliset maallikot varustetaan kertomaan uskostaan -
ystävilleen, sukulaisilleen, työtovereilleen ja naapureilleen.
Jos se toteutuisi, miten se muuttaisi maailmaa?
Hän kokeili monia asioita, jotka eivät toimineet, -
mutta hän huomasi asioita, jotka toimivat.
Pian hänen seurakunnastaan tuli USA:n nopeimmin kasvava seurakunta.
Monet pastorit tulivat hakemaan oppia Kennedyltä.
Toiminta-ajatus on hyvin yksinkertainen.
Maallikot ovat avainasemassa maailman evankelioinnissa.
Jos heille opetetaan, miten puhua Jeesuksesta
keskusteluissa kahviloissa, lounaalla tai päivän aikana, -
ja jos heidät varustetaan niin, että he haluavat avata suunsa -
ja kertoa Jeesuksen ihanasta ilosanomasta -
ja siitä, mitä Hän on tehnyt elämässämme, -
silloin kaikkialla ihmiset oppisivat tuntemaan Jeesuksen.
Olemme nähneet sen toimivan kaikkialla maailmassa.
Kuluvan vuoden aikana tavalliset seurakuntalaiset, -
jotka EE on varustanut ja kouluttanut, -
ovat johdattaneet 4,5 milj. ihmistä tekemään uskonratkaisun.
Herra käyttää järjestöä. Se kasvaa.
Maallikot nousevat esiin Suomessa ja kaikkialla maailmassa.
Ylistämme Jumalaa siitä.
-Kerron jotakin omasta kokemuksestani.
Mainitsin, että Johnilla on pieni merkki kauluksessa.
Siinä on kaksi isoa kysymysmerkkiä.
EE-järjestö perustuu kahteen kysymykseen.
Ensimmäinen kysymys kuuluu: -
Tiedätkö varmasti, että menet taivaaseen, kun kuolet?
Tämä kysymys paljastaa henkilön tilan.
Kysymys siitä, meneekö taivaaseen Jumalan luo vai ei, -
on tärkein kysymys, johon täytyy tässä elämässä vastata.
Ikuisuus on pitkä aika verrattuna tähän aikaan.
Jos ihmiset ovat kiinnostuneita, mutta eivät ole varmoja, -
myös seuraava kysymys on mielenkiintoinen ja paljastava.
Jos kuolisit tänään, ja mehän kaikki kuolemme jonakin päivänä, -
toivottavasti emme tänään, mutta jonakin päivänä.
Seisomme taivaan porttien edessä ja Jumala kysyy: -
Miksi sinut pitäisi päästää taivaaseen? Mitä vastaisit?
Vastaus kertoo henkilön tilasta. Mihin hän luottaa.
Sitten alamme kertoa ilosanomasta.
Tämä evankeliointitapa on hyvin helppo ja joustava.
Se toimii melkeinpä missä tahansa olosuhteissa.
Olen käyttänyt sitä lentokoneessa, kun laskeutumiseen on 5 minuuttia -
ja erään toisen kanssa viikkojen ajan.
Ensiksi yritämme luoda yhteyden ihmiseen, -
esimerkiksi lyhyen lentomatkan aikana.
Yritämme löytää jotakin yhteistä.
Jos aikaa on enemmän, koetamme luoda ystävyyssuhteita, -
jotka kehittyvät ajan myötä.
Pyrimme ensin esittämään nuo kaksi kysymystä.
Sen jälkeen tiedämme, mikä on henkilön hengellinen tila.
Sitten voimme kertoa heille ilosanoman.
Kun vastaanotin Jeesuksen pelastajanani, -
se muutti minut ja koko elämäni.
Halusin tietenkin heti alkaa kertoa ihmisille tästä ihanasta asiasta.
Eräs ensimmäisistä ihmisistä, jolle kerroin, oli veljeni.
Toimimme yhdessä liikealalla New Orleansissa, Louisianassa.
Omistimme siellä tehtaan. Olimme yhdessä lounaalla.
Muistan vieläkin, että lautasellani paikallista herkkuruokaa.
Aloin kertoa hänelle ihanasta asiasta, joka muutti elämäni.
Kun lopetin, veljeni Mark sanoi: "Sinut on aivopesty."
Tunnetila välittyi, mutta ilosanoma ei tullut esiin selkeästi.
Uskon, että vaikka Jumala voi käyttää mitä tahansa olosuhteita, -
jotta henkilö tulee tuntemaan totuuden, Hän käyttää meitä.
En ollut kovin hyvin valmistautunut kertomaan evankeliumista veljelleni
Ajattelin, että se ei kuulu lahjavarustukseeni.
En ole evankelista eikä Jumala halua minun tekevän sitä.
Tavallaan vetäydyin. Minulle riitti että istuin seurakunnan penkissä.
Ajattelin, että yritän olla hyvä ihminen. Kyllä muut näkevät, -
että uskossa oleminen on hyvä asia, ja se vetää heitä.
Kun aika kului, Jumala toi elämääni monia ihmisiä.
Jälkeenpäin tuntuu, että heille olisi pitänyt kertoa Jeesuksesta.
Seurakuntani oli mukana EE:n toiminnassa.
Olin itsepäinen. Kului 7 vuotta evankeliumin kuulemisesta -
ennen kuin vastaanotin Jeesuksen pelastajanani.
Se ei tehnyt minusta täydellistä. Vanha luonto oli tallella.
Kului vielä 2 - 3 vuotta ennen kuin opin kertomaan ilosanomaa.
Tulin mukaan EE:n toimintaan.
Heti sen jälkeen, kun vastaanotin Jeesuksen pelastajanani, -
aika, jolloin osallistuin EE:n ensimmäiselle kurssille, -
oli toiseksi ihanin hengellinen kokemus elämässäni.
EE opetti minut julistamaan ilosanomaa.
Voin julistaa sitä kenelle tahansa missä ja milloin tahansa.
Kun ihminen on ollut mukana EE:n toiminnassa -
ja harjoitellut evankeliumin julistamista, -
on kuin hänellä olisi antenni.
Erottaa henkilöt, joiden täytyy kuulla evankeliumi.
Havaitsee, milloin Jumala on johdattanut ihmisiä yhteen.
Se on ihanaa ja ihmeellistä.
Jos minä pystyn siihen, kuka tahansa pystyy siihen.
Olin hyvin ujo. En uskaltanut edes viitata pyhäkoulussa.
Jos minä pystyn siihen, varmasti kuka tahansa pystyy siihen.
Se on kokemukseni EE:stä. Suosittelen sitä kaikille.
Sen vuoksi olemme täällä Suomessa.
Olen vieraillut täällä 3 kertaa johtajuusseminaareissa.
Johtajuusseminaarit ovat...
Miten kuvailisit niitä?
-Johtajuusseminaareissa koulutetaan vastuunkantajia.
Seminaari käsittää viikon mittaisen intensiivisen koulutusjakson.
Opetukseen kuuluu luentoja ja käytännön harjoittelua.
Seminaari on tarkoitettu pastoreille ja avainhenkilöille, -
jotka johtavat seurakuntien varustamista.
Viikon mittaan näemme, miten heidän elämänsä muuttuu.
Olemme kuulleet lukuisia todistuksia siitä, -
miten ihmiset ovat saaneet varmuutta evankelioimiseen.
Osallistuin Afrikassa, Malawissa erääseen johtajuusseminaariin.
Eräs mieshenkilö nimeltään Andy oli käynyt raamattukoulua 3 vuotta.
Hän oli vakuuttunut, ettei hänestä voi tulla pastoria, -
sillä hän ei kyennyt johtamaan ketään uskonratkaisuun.
Hän oli yrittänyt koko ikänsä ja epäonnistunut jatkuvasti.
Hän ajatteli, että kyllähän pastorin pitäisi osata se.
Hän päätteli, ettei hän varmaan sitten voi toimia pastorina.
Työpöydälläni on kuva Andystä evankelioimassa eräälle naiselle, -
joka teki uskonratkaisun sinä päivänä Andyn johdolla.
Sain äskettäin sähköpostia Andyltä.
Hän toimii nykyään pastorina.
Hän on viemässä ryhmänsä Pohjois-Afrikkaan, -
jonne evankeliumi ei ole juurikaan yltänyt.
Ihmisten elämä muuttuu, kun he pääsevät mukaan tähän.
-Monet pastorit, jotka osallistuvat johtajuusseminaareihin, -
alkavat tuntea syvemmin pelastuksen merkityksen.
He ovat tienneet asiat kylläkin järjen perusteella.
Monilla ihmisillä pelastus on alle puolen metrin päässä.
Se on etäisyys aivoista sydämeen.
Ihmiset tietävät evankeliumista.
Minäkin tiesin ne asiat 5 - 6 vuotta -
ennen kuin pyysin, Jeesusta sydämeeni -
ottamaan elämäni omakseen ja olemaan pelastajani.
Seminaareissa pastorit pelastuvat...
-Itse asiassa näin tapahtui muutama kuukausi sitten.
Erään seminaarin viimeisenä iltana sana oli vapaa.
Eräs pastori tuli esiin.
Hän sanoi, ettei ollut aiemmin kyennyt kertomaan yhtäkään asiaa, -
joka olisi muuttunut siksi, että hän sanoo uskovansa.
Silti hän kuuli siitä kaikkien muiden todistuksista.
Hän sanoi vastaanottaneensa Jeesuksen -
ja menevänsä saarnaamaan sunnuntaina.
Hän kertoi tienneensä Jeesuksesta kauan, -
mutta nyt hän tuntee Jeesuksen henkilökohtaisesti ystävänä.
-Voin kuvitella, mitä tuo pastori koki.
George on vastuussa EE:n toiminnasta Euroopassa.
George asuu Bukarestissa.
Viime vuonna vaimoni Margaret kävi EE:n kurssin.
Osallistuin Bukarestissa johtajuusseminaariin, -
jossa EE koulutti romanipastoreita.
Siellä oli valtavan ihanaa.
Jos alan puhua siitä, minua alkaa itkettää.
-Oli ihana nähdä, -
miten iloisia ihmiset ovat vastaanottaessaan ilosanoman.
Uskovien ja seurakunnan tehtävä on tehdä sanomasta ymmärrettävä.
Käytämme usein kieltä, jota ei ymmärretä seurakuntien ulkopuolella
Muistan, kun tulin uskoon 33 vuotta sitten. Olin niin innokas, -
että kutsuin serkkuni eräisiin häihin seurakuntaamme.
Häissä puhui 3 ihmistä, 2 pastoria ja maallikko.
Lopussa kysyin serkultani, oliko hän pitänyt saarnasta.
Hän sanoi, ettei ollut ymmärtänyt pastoria, -
ainoastaan maallikon puheen hän oli ymmärtänyt.
Tämä on suuri opetus uskoville.
Meidän täytyy kääntää kaanaankielinen evankeliumi -
kielelle, jota tavallinen kaduntallaaja ymmärtää.
Opimme sen EE:ssä.
Olen itsekin opetellut sen.
Käyn puhumassa seurakunnissa eri puolella Romaniaa.
Minulle sanotaan usein, että puhun eri kieltä kuin muut pastorit
Vastaan, että kyllä, teen henkilökohtaista evankeliointia.
EE, evankeliointi elämäntapana, on henkilökohtaista evankeliointia.
Opetamme uskovia, maallikoita ja pastoreita, -
julistamaan evankeliumia ystäväevankeliointina.
Osoitamme heille, että EE vapauttaa heidät todistamisen pelosta.
Pystyn samaistumaan sinuun, Paavo, kun kerroit olleesi turhautunut, -
koska ilosanoma ei saavuttanut veljeäsi.
Muistan, miten itse yritin aikoinani vuosien ajan -
kertoa Jeesuksesta työtovereilleni. Työskentelin IT-firmassa.
Kokosin tietokoneita 24 vuoden ajan.
En tiennyt, miten evankelioida.
Yritin kyllä, mutta eivät ottaneet vastaan.
Kun olin käynyt EE:n kurssin, -
sain johdattaa ihmisiä Jeesuksen luo tämän tästä.
Meidän täytyy tietää, miten se tehdään.
Jos olet isossa kaupungissa ilman karttaa, -
saatat harhailla tunteja löytämättä etsimääsi.
Jos sinulla on kännykkä ja saat opastusta, löydät perille.
Tarvitsemme koulutusta siitä, miten evankeliumi selitetään, -
miten ihmisiä johdetaan Jeesuksen luo, -
miten heistä tehdään opetuslapsia -
ja miten heidät varustetaan evankelioimaan muita.
Viime vuonna julistimme ilosanomaa eräälle bukarestilaiselle perheelle
Eräs nainen tuli seurakuntaamme.
Hän oli saanut näyn kirkkoon tulemisesta. Herra johdatti häntä.
Seurakunnassa hän kuuli EE-koulutuksesta.
Hän päätti osallistua. Huomasin, ettei hän ollut uskossa.
Kysyin, kuka hänet oli pyytänyt.
Hän sanoi kuulleensa siitä seurakunnassamme.
Ryhmämme johdatti hänet uskon tielle.
Hän pyysi meitä kotiinsa kertomaan evankeliumia hänen miehelleen.
Kävimme heidän luonaan seuraavalla viikolla.
Aviomies on tiedemies. Hänellä on tutkinto kemian alalta.
Hän työskentelee EU:n projekteissa.
Hyvin älykäs kaveri. Hän suhtautui hyvin epäillen.
Hänellä oli kaikenlaisia vääriä käsityksiä -
evankeliumista, kirkosta ja Jumalasta, -
niin kuin ihmisillä nykyään on.
Muutaman tapaamisen jälkeen hän teki uskonratkaisun.
He molemmat kävivät EE:n kurssin. He kutsuivat minut kotiinsa -
kertomaan Jeesuksesta heidän ystävilleen ja sukulaisilleen.
Nykyisin he kertovat muille seurakunnille.
Tämä mies muutti Englantiin noin vuosi sitten.
Hän kertoo seurakunnille EE:stä.
Pastorit siellä pyytävät minua kertomaan toiminnastamme.
Vuodessa Jumala teki uskosta osattomasta evankelistan.
Hän vie työtämme eteenpäin.
-Jumala voi tehdä mitä tahansa. Entä EE täällä Suomessa?
Olen osallistunut Suomessa 3 johtajuusseminaariin.
Täällä on ollut mahtavaa.
Olemme puhuneet ihmisille kaikenlaisissa tilanteissa.
Opiskelijoille Espoon teknillisessä korkeakoulussa, -
ihmisille kaduilla...
Olen jakanut evankeliumia EE:n mukana vuosia.
Sanoisin, että vain kaksi tai kolme ihmistä sadasta, -
antavat esittää nuo kaksi kysymystä.
Hyvin harvat haluavat kuunnella.
-Se on todellakin yllätys.
Olemme miettineet, miksi uskovat eivät puhu uskostaan.
Olemme saaneet käskyn Jeesukselta. Emme ole keksineet sitä itse.
Jeesus sanoo, että olemme todistajia kaikille luoduille.
Kirkko on harrastanut hiljaista kapinaa vuosien ajan.
Siihen on monia syitä. Pelko on suurin syy.
Kun tulin uskoon, yritin todistaa, mutta huomasin pian, etten osannut.
Pelkäsin avata suuni.
Pelkäsin, että saan aikaan enemmän vahinkoa kuin hyvää.
Perustelin sillä sitä, ettei minun tarvinnut evankelioida.
Toinen syy liittyy siihen, mitä äsken sanoit.
Olemme vakuuttuneita siitä, ettei kukaan halua kuulla.
Seurakuntana olemme astuneet ansaan siinä suhteessa.
Uskomme, ettei kukaan halua kuulla evankeliumia.
Osallistuin erääseen johtajuusseminaariin.
Se järjestettiin Salt Lake Cityssä vuoden 2002 olympiakisojen aikaan.
Eräs nainen, pastorin vaimo, kuului ryhmään, jota johdin.
Seminaareissa on opetusta mutta myös käytännön harjoittelua.
Näytämme seminaarilaisille, että sitä ei tarvitse pelätä.
Palattuamme kaikilla on tallella sormet ja varpaat.
Kävimme evankelioimassa ja selvisimme siitä.
Menimme evankelioimaan maanantaina.
Tämä nainen oli kiihdyksissä, vihainen. Jotakin oli meneillään.
Kysyin tältä Vicky-nimiseltä naiselta, mikä on pielessä.
Hän sanoi: "Olen vakuuttunut siitä, -
että koko kaupungissa ei ole ketään, joka haluaa kuulla tästä.
Me vain tyrkytämme uskontoa ihmisille."
Vastasin: "Toivon, että tänään voimme todistaa tuon vääräksi."
Aloin rukoilla: "Herra, Vicky on varma eräästä asiasta, -
joka on vastoin Sanaasi." Jeesushan sanoi, -
että vilja on kypsä korjattavaksi.
Maailma on valmis kuulemaan evankeliumin.
Hän todellakin sanoi niin. Meidän on uskottava se.
Emme elä niin kuin uskoisimme sen.
Rukoilin: "Herra, ennen kuin poistumme täältä, -
anna jonkun ihmisen ottaa evankeliumi vastaan."
Se oli aika rohkea rukous.
En tavallisesti rukoile niin, mutta olin hyvin varma.
Kun lähdimme rakennuksesta, oven edessä oli kaksi lukiolaispoikaa.
He olivat juuri valmistumassa, eivät olleet siis enää lapsia.
He odottivat äitiään, joka oli tulossa noutamaan heidät.
He olivat olleet pelaamassa koripalloa seurakunnan tiloissa.
He eivät olleet koskaan olleet mukana seurakunnan toiminnassa.
Sanoin pojille, että olemme menossa kaupunkiin kertomaan Jeesuksesta.
"Haluaisitteko tekin kuulla?"
Nämä kaksi poikaa vastasivat kahteen kysymykseen.
He kuuntelivat, mitä Jeesus teki puolestamme.
Kummatkin pojat antoivat elämänsä Jeesukselle.
Kysyin Vickyltä, että mitä hän ajatteli tästä.
Hän vastasi, että nämä pojat olivat vain lapsia.
Ajattelin, että no, katsotaan onko täällä muita.
Ajoimme Salt Lake Cityn keskustaan.
Menimme erääseen kahvilaan. Eräs mies istui pöydässä yksinään.
Kysyimme, voimmeko liittyä seuraan.
Tapasimme 3 ihmistä sinä iltana: kaksi poikaa ja tämän miehen.
Myös hän kuunteli evankeliumia ja teki uskonratkaisun.
Kävi ilmi, että mies asui puolen korttelin päässä kirkosta.
Hän on nyt käynyt EE:n kurssit. Hän on nykyään kirkon aktiivijäsen.
Kaikki alkoi siitä, että me lähdimme kertomaan Jeesuksesta.
On tärkeää tietää tämä totuus.
Uskon, että tämä koskee jollakin tavalla myös Suomea.
USA:ssa nuorista sukupolvista, eli x- ja millenium-sukupolvesta, -
kolme ihmistä neljästä ei koskaan käy kirkossa.
Kolme neljästä on aika paljon.
Jos haluamme toteuttaa Jeesuksen tahdon, -
meidän täytyy viedä evankeliumi sinne, missä ihmiset ovat.
Meidän täytyy olla valmiita avaamaan suumme -
ja kertomaan heille Jeesuksesta.
Arkisten askareiden ja toimien ohessa, -
ihmissuhteissa, paikoissa, joissa liikumme, kuten sanoit
Jumala johdattaa elämäämme ihmisiä.
Meidän uskovina on tehtävä -
evankeliumi tutuksi tavallisten keskustelujen kautta.
Minulla on näky. Uskon että sadan vuoden kuluttua, -
kun historioitsijat kirjoittavat tämän päivän kirkosta, -
he kirjoittavat suuresta maallikkolähettien liikkeestä.
Maallikot julistavat yhteiskunnassa Jeesuksesta -
ja maailma muuttuu Jumalan kunniaksi.
-Mahtavaa!
-Asuin Romaniassa kommunismin aikana.
Tulin uskoon vuonna 1973 eli 33 vuotta sitten.
En saanut matkustaa Romanian ulkopuolelle.
Luin Apostolien teoista (Ap.t.1:8): olette minun todistajani täällä, -
koko Juudeassa ja Samariassa ja maan ääriin saakka.
Sanoin Herralle, että voin olla Herran todistaja Romaniassa.
En voi mennä Romanian ulkopuolelle, sillä se ei ole sallittua.
Nyt voin mennä minne tahansa julistamaan evankeliumia.
Floridaan, Los Angelesiin, Eurooppaan, -
Norjaan, Ruotsiin, Tanskaan.
Näissä rikkaissa maissa ihmiset kuuntelevat meitä.
He keskustelevat evankeliumista avoimesti.
Olin ihmeissäni.
Ajattelin, että Romaniassa ja Albaniassa ollaan kyllä avoimia, -
sillä he ovat köyhiä, mutta ei rikkaissa maissa, kuten Sveitsissä.
Juuri Sveitsissä tämä toiminta on kasvanut räjähdysmäisesti.
Siellä on monia kouluttajia. Kurssit ovat hyvin suosittuja.
Eräs pastori osallistui EE:n johtajuusseminaariin.
Hän oli hyvin epäilevällä kannalla.
Yhtenä päivänä hän näki, kun suuri joukko ihmisiä kävi kasteella
Hän sanoi, että kastettavien määrä oli suurempi -
kuin kaikki hänen 10 v:n aikana kastamansa ihmiset yhteensä.
Se tapahtui Sveitsissä.
Olen varma, että jokainen uskova Suomessa voi olla evankelista, -
vaikka hän pelkääkin julistaa evankeliumia.
Jumala on sama Norjassa, Suomessa ja Romaniassa.
Hänellä on sama voima muuttaa ihmisten elämä -
ja tehdä heistä evankelistoja.
-Mietin sitä, kun pyysin Jeesusta sydämeeni ja elämääni.
Eräs suurimmista muutoksista oli, -
että ennen uskoontuloa olin aika jäyhä ihminen.
Rakastin vaimoani ja lapsiani, mutta en välittänyt ihmisistä.
Eräs suurimmista muutoksista oli, että aloin rakastaa muita ihmisiä.
Rakkaus on avainasemassa evankelioimisessa.
Jos ihmiset näkevät, että välität heistä todella, -
he ovat valmiita kuuntelemaan.
Jos tietäisit lääkkeen syöpään, kertoisitko siitä muille?
Tietenkin kertoisit.
Ikuinen elämä ja evankeliumi ovat paljon tärkeämpiä.
Kyse on ikuisuudesta.
Haluan jakaa ilosanomaa muille. Se on hyvin hauskaa.
-Mitäpä jos rukoilisimme tässä hetkessä katsojien puolesta?
Ruudussa on näkyvissä kohta Suomen EE:n yhteystiedot.
Rukoillaan niiden katsojien puolesta, -
joita tarinamme ovat jollakin lailla koskettaneet, -
ja jotka haluavat osallistua toimintaamme.
-Rakas Herra, on etuoikeus saada olla täällä Suomessa.
Maassa jossa olen syntynyt
Maailmassa on paljon ihmisiä, jotka tarvitsevat evankeliumia, -
he tarvitsevat ilosanomaa ja muutosta elämäänsä.
Näet, mitä tapahtuu yhteiskunnassamme.
Se muuttuu vain, jos muutat sydämemme.
Ihmisen sydän todella muuttuu, kun hän kuulee ilosanoman -
ja vastaanottaa Jeesuksen pelastajanaan ja Herranaan.
Rukoilen kaikkien niiden puolesta, jotka tekevät työtä Sinulle, Herra.
Niiden, jotka julistavat evankeliumia täällä Suomessa.
Siunaamme etenkin EE:tä, -
tätä toimintamuotoa, jota sinä voit käyttää ihmeellisellä tavalla -
johdattamassa ihmisiä luoksesi ja muuttamassa tätä maata niin, -
että se kääntyy takaisin puoleesi.
Se on ongelma, jonka kohtaamme muuallakin.
Ihmisten täytyy kääntyä Herran puoleen, -
ettei yhteiskunta rappioidu.
Herra, siunaa EE:n työtä Suomessa.
Varusta ja käytä sitä.
Täytä EE:ssä mukana olevia voimallasi.
Anna heille halu mennä ihmisten joukkoon.
Anna heille tarvittava kyky.
Sana sanoo, että nyt on aika.
Tiedämme, että Sinulle kaikki on mahdollista.
Rakastamme sinua, rakas Herra.
Pyydämme tätä kalliissa nimessäsi. Amen.